Fortnite

**''Fortnite** (fon. **Fortnajt**)* online je [[Videoigra|videoigra]] razvijena od strane kompanije *Epic Games* i objavljena je 2017. godine. Dostupna je u tri različite verzije: *Fortnite: Save the World*, kooperativna shooter-survival igra koju mogu igrati i do četiri igrača koji se bore protiv zombija u odbrani objekta sa utvrđenjem koji mogu sagraditi, *Fortnite Battle Royale*, besplatna battle royale igra, u kojoj se stotinjak igrača bore da prežive, a posljednja preživjela osoba dobija Victory Royale i *Fortnite Creative*, gdje igrači dobijaju potpunu slobodu da kreiraju svjetove i borbene arene. Prva dva načina igre objavljena su 2017. godine, a *Creative* je objavljen 6. decembra 2018. godine. *Save the World* je dostupan samo za [[Microsoft Windows|Windows]], [[MacOS]], PlayStation 4 i Xbox One, dok je *Battle Royale* objavljen za te platforme i dodatno za Nintendo Switch, [[iOS]] i [[Android (operativni sistem)|Android]] uređaje. Za igranje *Fortnite-a* potreban je korisnički račun (account) Epic Games-a na Windows, MacOS, iOS, Android i Nintendo Switch. Za igranje na PS4 ili Xbox-u ne treba account od Epic Games-a, jer se igrači identifikuju na osnovu njihovog PSN (PlayStation Network) ili Xbox Live accounta. 

Dok su prve dvije verzije bile uspješne za Epic Games, *Fortnite Battle Royale* je postao veliki uspjeh, privlačeći više od 125 miliona igrača u manje od godinu dana i zarađujući stotine miliona dolara mjesečno.

== Modovi igre ==
Trenutno, *Fortnite* se distribuira kao tri različite igre ili modove. 

* *Fortnite: Save the World (Spasi svijet)* je način igre koju igra maksimalno četiri igrača koji sarađuju prema zajedničkom cilju u različitim misijama. Igra počinje nakon velike oluje koja zahvata planetu Zemlju čime nestaje 98% stanovništva, a preživjele napadaju zombiji. Igrači time grade skloništa, prikupljaju sredstva, spašavaju preživjele i brane opremu koja im pomaže da prikupe podatke o oluji ili kako da se povuče oluja. 
* *Fortnite Battle Royale* je način igre u kojoj sudjeluje do 100 igrača, koju igrači mogu igrati sami (solo), sa drugim igračem zajedno (duo) i u ekipi (squad). Ekipa može biti sastavljena od 3 ili 4 igrača. Na početku igre, igrači iskaču iz letećeg "Battle Bus-a" (vojnog autobusa). Kada slete, igrači skupljaju oružja, predmete i resurse dok pokušavaju da prežive i eliminišu druge igrače. Tokom runde, sigurna zona se smanjuje zbog dolazne oluje; igrači izvan te sigurne zone uzimaju štetu i mogu biti eliminisani ako se ne uspiju brzo evakuirati. Posljednji igrač, duo ili ekipa postaju pobjednici. 
* *Fortnite Creative* je način igre u kojem igrači imaju potpunu slobodu da naprave nešto što žele na ostrvu, kao što su borbene arene, trkačke staze, parkour i još mnogo toga. 

U prva dva moda, igrači mogu koristiti krampu kako bi srušili postojeće građevine na mapi kako bi prikupili osnovne resurse kao što su drvo, cigla i metal. Nakon toga, u svim modovima, igrač može koristiti ove materijale za izgradnju građevina sa zidovima, podovima i stepenicama. Takvi dijelovi (zidovi, podovi, stepenice i krovovi) mogu se urediti, kao npr. sa vratima, lûkovima, prozorima itd.  

Sve tri verzije igre su postavljene da budu besplatni naslovi, mada, od 2019. godine, *Save the World* zahtjeva plačanje za igranje.  Prve dvije verzije igre su monetizovane korišćenjem V-Bucks-a, valute u igri koja se može kupiti sa stvarnim novcem, ali i može se zaraditi kroz ispunjavanje misija i drugih dostignuća u *Save the World* . U "Battle Royale-u", V-Bucks se može koristiti za kupovinu modela karaktera (skinova) ili se može koristiti za kupovinu Battle Pass-a. 

== Recepcija ==


*Save the World* postigao je preko milion igrača do augusta 2017. godine, neposredno prije objavljivanja *Battle Royale-a*. 

*Fortnite Battle Royale*, s druge strane, postao je značajan finansijski uspjeh za Epic Games. U roku od dvije sedmice objavljivanja, preko 10 miliona igrača je igralo mod i do juna 2018., odmah nakon izdanja Nintendo Switch-a, Battle Royale mod je dostigao brojku od 125 miliona igrača. Prihodi od *Fortnite Battle Royale-a* tokom prve polovine 2018. godine procijenjeni su na stotine miliona dolara mjesečno sa ukupnim prihodima u 2018. procijenjenih na [[Američki dolar|USD$]]2.4 milijarde analizom firme SuperData Research.

*Fortnite Battle Royale* je također postao kulturološki online fenomen, sa poznatim ličnostima koje igraju igru i igračima koji koriste *Fortnite* emotes/dances (plesove) kao pobjedničke proslave. Značajan [[streaming]] događaj desio se u martu 2018. godine, kada je poznati streamer Ninja igrao *Fortnite Battle Royale* sa reperima Drakeom, Travisom Scottom, političarskim aktivistom Kim DotComom i [[Američki nogomet|fudbalskim (ragbi)]] igračem JuJu Smith-Schusterom. Taj live stream oborio je rekord gledanosti na gejming platformi Twitch i zbog tog događaja, Epic Games svake godine na festivalu Electronic Entertainment Expo (E3) organizuje *Fortnite Battle Royale* *Pro-Am* turnir sa parovima koje čine streameri i slavne ličnosti. Epic Games radi na razvoju organizovanih eSports takmičenja oko *Fortnite Battle Royale-a*, uključujući i *Fortnite World Cup-a (Svjetskog prventsva)* u 2019. godini. 

=== Nagrade ===
U 2017., igra je nominirana za "Najbolju kooperativnu igru" od strane *PC Gamer-a*, i za "Najbolju igru za gledanje" od strane IGN-a. Godine 2018., igra je dobila nagradu za najbolju igru od strane *PC Gamer-a'' i IGN-a. Također ju je IGN nominovao za "najbolju Nintendo Switch igru", "najbolju mobilnu igru" i "najbolju akcionu igru".   

## Reference